ΔΗΜΟΣ ΑΓΙΑΣ ΒΑΡΒΑΡΑΣ

**Γραφείο Τύπου ΔΕΛΤΙΟ ΤΥΠΟΥ  *30/12/2024***

**ΔΗΜΟΤΙΚΟ ΠΑΝΕΠΙΣΤΗΜΙΟ ΕΛΕΥΘΕΡΗΣ ΜΑΘΗΣΗΣ**

**ΔΗΜΟΥ ΑΓΙΑΣ ΒΑΡΒΑΡΑΣ**

**ΟΙ ΕΓΓΡΑΦΕΣ ΞΕΚΙΝουν**

Η δημιουργία του Δημοτικού Πανεπιστημίου Ελεύθερης Μάθησης αποτελεί μια ακόμα υπόσχεση της Δημοτικής Αρχής που γίνεται πραγματικότητα, σε συνεργασία με το Πανεπιστήμιο Δυτικής Αττικής.

Στόχος είναι η ενίσχυση της γνώσης, με περισσότερες ευκαιρίες διά βίου μάθησης για όλους, η προώθηση της προσωπικής προόδου και ανάπτυξης και η ενεργός συμμετοχή των πολιτών στην κοινωνία.

Παρέχει ένα ευέλικτο πρόγραμμα σπουδών, με διευρυμένα γνωστικά αντικείμενα από τον χώρο όλων των επιστημών. Οι διαλέξεις πραγματοποιούνται από Καθηγητές, Διδάκτορες, Λέκτορες, Ειδικό Διδακτικό Προσωπικό του ΠΑΔΑ και εξωτερικούς συνεργάτες, οι οποίοι προσφέρουν ανιδιοτελώς τις γνώσεις τους στους σπουδαστές.

Επιστημονικός Υπεύθυνος του Δημοτικού Πανεπιστημίου Ελεύθερης Μάθησης είναι ο Αν. Καθηγητής στο Τμήμα Δημόσιας και Κοινοτικής Υγείας, του ΠΑΔΑ, Διευθυντής Ερευνητικού Εργαστηρίου Ψηφιακών Καινοτομιών στη Δημόσια Υγεία κ. Ιωάννης Κουμπούρος.

Δικαίωμα συμμετοχής στο Δημοτικό Πανεπιστήμιο Ελεύθερης Μάθησης του Δήμου Αγίας Βαρβάρας έχουν όλοι οι πολίτες και κατά προτεραιότητα οι δημότες Αγίας Βαρβάρας που έχουν συμπληρώσει το 18ο έτος της ηλικίας τους.

Τα μαθήματα πρόκειται να ξεκινήσουν την Τετάρτη 29 Ιανουαρίου 2025 και θα πραγματοποιούνται κάθε Τετάρτη και ώρα 18:00 στην αίθουσα εκδηλώσεων του Δημοτικού Ωδείου «Μέγαρο Μήτρος Σουλιμιώτης», Σίφνου και Αγίου Γεωργίου.

Μετά το πέρας των διαλέξεων χορηγείται στους σπουδαστές *Βεβαίωση Παρακολούθησης*.

Ο πρώτος κύκλος των διαλέξεων είναι αφιερωμένος στην επιστήμη της υγείας.

**Πληροφορίες και κατάθεση αιτήσεων:**

Τμήμα Παιδείας και διά βίου μάθησης, Δημαρχείο 2ος όροφος, τηλέφωνο: 2132019349,350

Το έντυπο της αίτησης διατίθεται και υποβάλλεται και ηλεκτρονικά στο e-mail: [dimotikopanepistimio@agiavarvara.gr](mailto:dimotikopanepistimio@agiavarvara.gr)